Xitoyning Gansu viloyati politsiyasi o‘n yillar muqaddam davomli qotilliklarni amalga oshirib, 11 nafar ayol va bolalarni o‘ldirgan jinoyatchini ushladi. Bu haqda China Daily xabar bergan. Politsiya ma’lumotlariga ko‘ra, Gao familiyali 52 yoshli erkak 1988 yildan 2002 yilgacha muddat ichida Gansu viloyatida Bayin shahrida hamda Ichki Manjuriya ma’muriy hududidagi Baotou shahrida qotilliklar sodir etgan. Qayd etilishicha, qo‘lga olinganidan keyin ushbu shaxs barcha ayblarga iqror bo‘lgan. Manba ma’lumotiga ko‘ra, uning eng kichik qurboni 8 yoshli qizcha bo‘lgan.